
1.1. Nolikumā un tā pielikumos lietotie jēdzieni un saīsinājumi: 
1.1.1. Apakšuzņēmējs - pretendenta nolīgta persona vai savukārt tās nolīgta persona, kura veic pakalpojumus iepirkuma līguma izpildei.
1.1.2. EIS – Elektronisko iepirkumu sistēma tīmekļvietnē www.eis.gov.lv.
1.1.3. Iepirkums – atklātais konkurss "Būvniecības ieceres dokumentācijas izstrāde Rīgas Centrāltirgus paviljonu pamatu hidroizolācijas ierīkošanai un ārējo inženiertīklu pārbūvei Centrāltirgus ielā 3 k-1, k-2, k-3, k-4, Rīgā" identifikācijas Nr. RN 2026/42, kas tiek rīkots saskaņā ar PIL 8. panta pirmās daļas 1. punktu.
1.1.4. Komisija – Iepirkuma komisija, kas izveidota ar SIA "Rīgas nami" valdes rīkojumu un rīkojas Pasūtītāja vārdā, risinot visus ar Iepirkuma norisi saistītos jautājumus.
1.1.5. Līgums – Iepirkuma rezultātā noslēdzams pakalpojumu līgums.
1.1.6. Nolikums – Iepirkuma nolikums.
1.1.7. Piegādātājs – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt Iepirkuma priekšmetam atbilstošus pakalpojumus un kas ir ieinteresēta iesniegt piedāvājumu Iepirkumā, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem).
1.1.8. PIL – Publisko iepirkumu likums.
1.1.9. Profils – EIS e-Iepirkumu apakšsistēmā izveidota vietne Pasūtītāja pircēja profilā, kurā Pasūtītājs publicē normatīvajos aktos noteikto informāciju, kas saistīta ar Iepirkumu (https://www.eis.gov.lv/EKEIS/Supplier/Organizer/1355).
1.1.10. Pretendents – Piegādātājs, kurš ir reģistrēts EIS kā EIS dalībnieks un Iepirkumā ir iesniedzis piedāvājumu Profilā.
1.1.11. PVN – pievienotās vērtības nodoklis.
1.1.12. Darba uzdevums – Projektēšanas un autoruzraudzības darba uzdevums ar pielikumiem (Nolikuma 3. pielikums), aktualizācijas datums: 08.07.2026. 

1.2. Pasūtītājs:
SIA "Rīgas nami"
Reģistrācijas Nr. 40003109638
Juridiskā adrese: Rātslaukums 5, Rīga, LV-1050
Telefona numurs: +371 66957267
Elektroniskā pasta adrese: rigasnami@rigasnami.lv

1.3. Kontaktpersonas:
Ar Iepirkumu saistītajos jautājumos (Nolikums, prasības Pretendentiem, piedāvājumu iesniegšana un izskatīšana): Administratīvā departamenta Iepirkumu nodaļas vecākā iepirkumu speciāliste – Aija Beizitere, tālr.:  +371 20874945, e-pasts: iepirkumi@rigasnami.lv 

1.4. Iepirkuma priekšmets un apjoms:
1.4.1. Būvniecības ieceres dokumentācijas izstrāde Rīgas Centrāltirgus paviljonu pamatu hidroizolācijas ierīkošanai un ārējo inženiertīklu pārbūvei Centrāltirgus ielā 3 k-1, k-2, k-3, k-4, Rīgā atbilstoši Darba uzdevumam,  Līguma projektam (Nolikuma 4. pielikums) un normatīvo aktu prasībām.
1.4.2. Galvenais CPV kods: 71220000-6 (Arhitektūras projektēšanas pakalpojumi).
1.4.3. Papildus CPV kodi: 
1.4.3.1. 71320000-7 (Inženiertehniskās projektēšanas pakalpojumi);
1.4.3.2. 71248000-8 (Projekta un dokumentācijas uzraudzība);
1.4.3.3. 71000000-8 (Arhitektūras, būvniecības, inženiertehniskie un pārbaudes pakalpojumi).
1.4.4. Pasūtītāja paredzamā līgumcena: 50 000,00 EUR bez PVN (piecdesmit tūkstoši eiro). Norādītajā kopējā līgumcenā jāiekļauj arī cena par autoruzraudzību . 
1.4.5. Iepirkuma priekšmets netiek sadalīts daļās.
1.4.6. Piedāvājuma varianti: Pretendents var iesniegt tikai vienu piedāvājumu par visu Iepirkuma priekšmeta apjomu.
1.4.7. Saskaņā ar PIL 2.2 pantu, iepirkuma līguma izpildē ir aizliegts ietvert un izmantot Krievijas Federācijas un Baltkrievijas Republikas izcelsmes preces un pakalpojumus.
1.4.8. Pretendentam, iesniedzot piedāvājumu, ir jāpārliecinās un ar piedāvājuma iesniegšanas faktu tas apliecina, ka piedāvātie pakalpojumi un prece neatbilst 1.4.7. punktā minētajai izcelsmei.


1.5. Objektu apskate 
1.5.1. Lai ievērtētu visus darbu veikšanu ietekmējošos apstākļus un iekļautu piedāvājumā ekonomiski pamatotas un samērīgas izmaksas ieinteresētajam Piegādātājam pirms piedāvājuma iesniegšanas  Iepirkumā ir jāveic obligāta objekta apskate.
1.5.2. Lai veiktu objekta apskati, ieinteresētais Piegādātājs sazinās ar Pasūtītāja pārstāvi par vēlamo objektu apskates laiku, rakstot uz e-pastu: ruta.ragozina@rigasnami.lv vai zvanot: tālr. +371 20864262.
1.5.3. Apsekojot objektu, ieinteresētā Piegādātāja un Pasūtītāja pārstāvis parakstās ieinteresētā piegādātāja iepriekš sagatavotā "Objekta apsekošanas apliecinājums veidlapā (9.pielikums), Objekta apsekošanas apliecinājumu pievieno tehniskajam piedāvājumam. 
1.5.4. Objekta apskates laikā Pasūtītāja pārstāvis nesniedz nekādu papildu informāciju par Nolikumu. Papildu informācija pieprasāma Nolikumā paredzētajā kārtībā. 

1.6. Līguma izpildes laiks un vieta:
1.6.1. Līguma izpildes termiņš:
1.6.1.1. Būvniecības ieceres izstrāde 6 (seši) mēneši;
1.6.1.2. Autoruzraudzībai termiņš katrai projekta realizācijas kārtai ir ~ 4 (četri) mēneši, projekta realizācijas laikā līdz objektu pieņemšanai ekspluatācijā, ievērojot PIL 60.panta ceturtās daļas noteikto termiņu.
1.6.2. Maksājumu kārtība atrunāta Līguma projektā.
1.6.3. Līguma izpildes vieta: saskaņā ar Darba uzdevumā norādīto.

2.1. Nolikums ir brīvi un tieši elektroniski pieejams Profilā.
2.2. Ja Pasūtītājs ir izdarījis grozījumus Nolikumā, Pasūtītājs par to ievieto informāciju Profilā un nosūta informāciju Iepirkumu uzraudzības birojam publicēšanai publikāciju vadības sistēmā.
2.3. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, nosūtot papildu informācijas pieprasījumu Profilā vai nosūtot elektroniski uz elektroniskā pasta adresi: iepirkumi@rigasnami.lv. Pieprasījumā norāda Iepirkuma identifikācijas numuru un nosaukumu.
2.4. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz piecu darba dienu laikā no pieprasījuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, elektroniski nosūtot atbildi ieinteresētajam Piegādātājam, kurš uzdevis jautājumu, uz elektroniskā pasta adresi, no kuras ir saņemts jautājums, vai Profilā. Uzdoto jautājumu un sniegto atbildi Pasūtītājs ievieto Profilā.

3. [bookmark: _Toc442794830][bookmark: _Toc466890239][bookmark: _Toc488740507][bookmark: _Toc488740813][bookmark: _Toc488741121][bookmark: _Toc488741576][bookmark: _Toc494275651]PIEDĀVĀJUMA SAGATAVOŠANA

3.1. Prasības piedāvājuma saturam:
3.1.1. Pretendents piedāvājumu iesniedz Profilā, augšupielādējot Nolikuma 3.1.2. punktā minētos dokumentus. Piedāvājumu ar drošu elektronisko parakstu vai EIS sistēmas parakstu paraksta Pretendenta pārstāvis ar paraksta tiesībām. Ar piedāvājuma parakstīšanu vienlaicīgi tiek apliecinātas visu iesniegto dokumentu kopijas. 
3.1.2. Iesniedzamo dokumentu uzskaitījums:
3.1.2.1. ar Pretendentu atlasi saistītie dokumenti, kas iesniedzami saskaņā ar Nolikuma 5.punktu;
3.1.2.2. [bookmark: _Hlk155645578]ja Līguma izpildē tiks iesaistīts Apakšuzņēmējs, kuram veicamo pakalpojumu vērtība ir vismaz 10 000 EUR (desmit tūkstoši eiro)  vai, lai apliecinātu kvalifikāciju, Pretendents balstās uz citas personas spējām, Apakšuzņēmēja/personas, uz kuras iespējām Pretendents balstās, pārstāvja parakstīts apliecinājums, kas sagatavots atbilstoši veidlapai (Nolikuma 6.pielikums);
3.1.2.3. finanšu piedāvājums, kas sagatavots atbilstoši Pasūtītāja izstrādātajai veidlapai (Nolikuma 2.pielikums). Finanšu piedāvājums ir sagatavojams atbilstoši Nolikuma 4. punktam);
3.1.2.4. tehniskais piedāvājums, kas sagatavojams atbilstoši Nolikuma 4. punktā noteiktajam;
3.1.2.5. citi Pretendenta ieskatā nepieciešami dokumenti, kas apliecina Pretendenta vai tā piedāvājuma atbilstību Nolikuma prasībām, bet nav īpaši uzskaitīti iesniedzamo dokumentu sarakstā.
3.2. Prasības piedāvājuma noformējumam:
3.2.1. Pretendents piedāvājumu izstrādā un iesniedz elektroniski Profilā, ievērojot šādus noteikumus:
3.2.1.1. aizpildot Profilā ievietotās veidnes, Pretendents izmanto EIS piedāvātos rīkus;
3.2.1.2. augšupielādējot datnes Profilā, Pretendents atbild par dokumenta atvēršanas un nolasīšanas iespējām; ja Pasūtītājs nevarēs atvērt un nolasīt pievienoto dokumentu, ja būs pievienota neaizpildīta veidlapa vai cits neatbilstošs dokuments, Komisija atkarībā no trūkuma nozīmīguma saskaņā ar PIL lemj par piedāvājuma neatbilstību Nolikuma noteikumiem un tā noraidīšanu;
3.2.1.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai ja piedāvājums ir šifrēts un nav atšifrēts līdz piedāvājumu atvēršanas brīdim, un nav atverams, Komisija neizskata Pretendenta piedāvājumu un noraida Pretendentu no dalības Iepirkumā;
3.2.1.4. piedāvājuma dokumentus izstrādā atbilstoši Dokumentu juridiskā spēka likuma un 2018.gada 4.septembra Ministru kabineta noteikumu Nr. 558 "Dokumentu izstrādāšanas un noformēšanas kārtība" prasībām. Svešvalodā sagatavotiem piedāvājuma dokumentiem jāpievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
3.2.1.5. piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar paraksttiesīgas personas parakstu. Ja pastāvēs jebkāda veida pretrunas starp skaitļiem un to vērtību apzīmējumiem ar vārdiem, noteicošais būs apzīmējums vārdiem.
3.2.1.6. ja piedāvājums vai atsevišķas tā daļas satur komercnoslēpumu, piedāvājuma datnēm, kas satur šāda rakstura informāciju, ir jābūt ar atzīmi "Komercnoslēpums", izņemot PIL noteiktos gadījumus.
3.2.2. Visus dokumentus Pretendents iesniedz elektroniskā formā un pēc saviem ieskatiem Pretendenta pārstāvēt tiesīga vai tās pilnvarota persona ir tiesīga parakstīt tos gan ar EIS piedāvāto elektronisko parakstu (sistēmas paraksts), gan ar drošu elektronisko parakstu.

4.1. Pretendenta tehniskais piedāvājums ir:
4.1.1. apliecinājums (iekļauts Nolikuma 1.pielikuma pievienotajā  Pieteikuma veidlapā), kurā Pretendents apliecina, ka iepirkuma līguma ietvaros sniedzamie pakalpojumi tiks sniegti saskaņā ar Darba uzdevumā noteiktajām prasībām;
4.1.2. aizpildīta "Objekta apsekošanas apliecinājums" veidlapu (Nolikuma 9.pielikums);
4.1.3. aizpildīta Laika grafika veidlapa (Nolikuma 5.pielikums).
4.2. Pretendents finanšu piedāvājumu sagatavo, izmantojot Finanšu piedāvājuma veidlapu (Nolikuma 3. pielikums). Visas piedāvātās cenas norāda EUR bez PVN.
4.3. Pretendents finanšu piedāvājumā norāda cenas ar precizitāti divas zīmes aiz komata. Ja finanšu piedāvājumā būs norādītas vairāk par divām zīmēm aiz komata, Komisija nepiemēros matemātisko noapaļošanu.
4.4. Visas Pretendenta izmaksas par Līguma priekšmeta kvalitatīvu izpildi, kas izriet no Līguma un tā pielikumu nosacījumiem, tajā skaitā ņemot vērā iespējamos pasūtījumu riskus attiecībā uz izmaksu palielinājumu, izņemot PVN, iekļaujamas veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie Līguma noslēgšanas un tā darbības laikā, izņemot Līgumā atrunātos gadījumus.

5. PRETENDENTU ATLASES PRASĪBAS UN IESNIEDZAMIE DOKUMENTI

	5.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem tās biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī Apakšuzņēmējiem (ja Pretendents plāno piesaistīt Apakšuzņēmējus).
	5.1.1. Aizpildīta un parakstīta Pieteikuma veidlapa  (1. pielikums), klāt pievienojot apliecinājumu par neatkarīgi izstrādātu piedāvājumu (1.1.pielikums).
5.1.2. Pilnvara (oriģināls vai apliecināta kopija), ja pieteikumu paraksta uz pilnvaras pamata (ne persona ar publiski reģistrētām pārstāvības (paraksta) tiesībām).
5.1.3. Par reģistrācijas faktu Komisija pārliecināsies Uzņēmumu reģistra tīmekļvietnē www.ur.gov.lv 
5.1.4. Ārvalstīs reģistrētam Pretendentam ir jāiesniedz kompetentas attiecīgās valsts institūcijas izsniegts dokuments, kas apliecina pārstāvības (paraksta) tiesības (oriģināls vai apliecināta kopija).

	5.2. Pretendents ir apliecinājis pilnīgu iepazīšanos ar Iepirkuma dokumentos iekļautajām prasībām un apliecinājis spēju un apņemšanos izpildīt pasūtījumu atbilstoši Iepirkuma dokumentos noteiktajām prasībām.
	

	5.3. Pretendents ir reģistrēts Latvijas Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu. Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), vai Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām.	
	5.3.1. Informāciju par Pretendentu, personālsabiedrības un/vai personu grupas biedriem un apakšuzņēmējiem, kuri ir reģistrēti Latvijas Republikas Būvkomersantu reģistrā, Komisija pārbauda Latvijas Republikas Ekonomikas ministrijas Būvniecības informācijas sistēmā (turpmāk – BIS) www.bis.gov.lv. 
5.3.2. Pretendents, kurš nav reģistrēts Latvijas Republikas Būvkomersantu reģistrā, iesniedz apliecinājumu, ka uz Līguma noslēgšanas brīdi tas būs reģistrēts Latvijas Republikas Būvkomersantu reģistrā. Apliecinājums ir iesniedzams brīvā formā.

	5.4. Pretendenta rīcībā ir jābūt vismaz šādiem speciālistiem:
a) [bookmark: _Hlk212470900]Būvprojekta vadītājs, kuram ir vai uz Līguma noslēgšanas brīdi būs spēkā esošs arhitekta prakses sertifikāts,
b) GI [footnoteRef:2] sadaļas izstrādātājs, sertificēts būvspeciālists ģeotehniskās izpētes jomā; [2:  GI daļas izstrādātājs -  sertificēts būvspeciālists ģeotehniskās izpētes jomā;] 

c) BK un TAA sadaļas izstrādātājs [footnoteRef:3], sertificēts būvspeciālists ēku konstrukciju projektēšanas jomā; [3:  BK un TAA sadaļas izstrādātājs - sertificēts būvspeciālists ēku konstrukciju projektēšanas jomā ] 

d) UKT un LKT sadaļas izstrādātājs – sertificēts būvspeciālists ūdensapgādes un kanalizācijas sistēmu (ieskaitot ugunsdzēsības sistēmas) projektēšanas jomā
e)  Pēc nepieciešamības, Izpildītājam atbilstoši projektēšanas/darba uzdevumam jāpiesaista citi būvspeciālisti;
Viens speciālists var veikt vairāku speciālistu pienākumus.
	5.4.1. Pretendents informāciju par būvprojekta vadītāju, AR daļas vadītāju, GI sadaļas izstrādātāju un citu būvspeciālistu pieejamību iesniedz, aizpildot "Speciālista apliecinājums" veidlapu (Nolikuma 7.pielikums). 
5.4.2. Ja speciālists izglītību un profesionālo kvalifikāciju ieguvis ārvalstī, tad konkrētas ziņas par to (valsts, izglītības iestāde, izglītības līmenis, specialitāte) jānorāda aizpildot "Speciālista apliecinājums" veidlapu (Nolikuma 7.pielikums).
5.4.3. Būvspeciālists ir ieguvis sertifikāciju atbilstoši Latvijas Republikas normatīvajos aktos noteiktajam būvniecības jomā. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanā.
5.4.4. Informāciju par reglamentētās sfēras sertifikātu spēkā esamību, komisija iegūst no BIS publiski pieejamās datu bāzes: www.bis.gov.lv 
5.4.5. Pretendentam jāiesniedz apliecinājums, ka gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas par Eiropas Savienības vai Eiropas Brīvās tirdzniecības asociācijas dalībvalsts speciālistu normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems;
5.4.6. Pretendentam par speciālistu no valstīm, kas nav Eiropas Savienības vai Eiropas Brīvās tirdzniecības asociācijas dalībvalstis, jāiesniedz dokumenti, kas apliecina, ka veikta pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu.
5.4.7. Būvprojekta vadītāja pieredze, par kuru Pretendents var saņemt punktus piedāvājumu izvēles kritērijos (sk. Nolikuma 7.9.1.punkta Pieredzes (C) kritēriju) attiecīgā informācija ir jāpievieno sniedzot informāciju šīs prasības ietvaros. Par speciālistu pieredzes apliecinošiem dokumentiem tiek uzskatītas: darbu PNA, būvatļauja, pasūtītāja atsauksme vai BIS izdruka, kurā redzama projekta sadaļas, nosaukums un sertificētā speciālista iesaiste.

	5.5. Pretendentam ir vai līguma slēgšanas tiesību piešķiršanas gadījumā tas uz līguma darbības laiku veiks vispārējās civiltiesiskās atbildības un būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu".
	5.5.1. Apdrošināšanas polises kopija, vai apliecinājums atbilstoši "Civiltiesiskās atbildības apdrošināšanas apliecinājums" veidlapai (Nolikuma 8.pielikums).

	5.6. Pretendentam ir atbilstoša un pierādāma vismaz 1 (viena) profesionālās grafiskās programmas licence arhitektūras projektēšanas programmās, piemēram: Autocad, Archicad, Revit vai līdzvērtīga.
	5.6.1. Pretendentam ir jāiesniedz informācija par tā rīcībā esošo programmu (tam ir licence), norādot programmas ražotāju, nosaukumu un versiju, un aplecinājumu, ka Pretendentam ir licence norādītajai programmai. Informācija un apliecinājums ir iesniedzams brīvā formā.

	5.7. Ja Pretendents ir personu apvienība/personālsabiedrība, vai tas balstās uz trešo personu iespējām, tādejādi personām apvienojot resursus tiek izpildītas prasības attiecībā uz Nolikumā noteikto Pretendenta finansiālo un saimniecisko stāvokli, tad personu apvienības dalībniekiem/personālsabiedrības biedriem, vai Pretendentam un trešajai personai, uz kuras iespējām tas balstās, ir jāuzņemas solidāra atbildība par visa Līguma izpildi.
Personai, uz kuras profesionālo pieredzi Pretendents atsaucas, ir obligāti jāveic uz pieredzi attiecināmās darbības realizācija Līguma izpildes ietvaros.
	5.7.1. Pretendentam, lai Pasūtītājs gūtu pamatotu pārliecību par personas gatavību un iespēju uzņemties Līguma izpildi, jāiesniedz vienošanās un/vai citi dokumenti par sadarbību Līguma slēgšanas gadījumā, kurā personu apvienības dalībnieki/personālsabiedrības biedri, un/vai Pretendents un trešā persona atrunā:
· ka tie uzņemsies solidāru atbildību;
· konkrētu sadarbības un atbildības apjoma, jomas, sadalījumu;
Personu apvienībai/personālsabiedrībai papildus ir jāatrunā:
· ar kuru dalībnieku/biedru tiks veikti norēķini;
· gadījumā ja tas tiek paredzēts, pārstāvniecības tiesības konkrētai personai pārstāvēt Pretendentu Iepirkumā.

!!! Ja piegādātāju apvienības/personālsabiedrības vienošanās vai citā uz šī punkta pamata pievienotajā dokumentā nav atrunātas pārstāvības tiesības, piedāvājumu ir jāparaksta katram dalībniekam/biedram.



6. [bookmark: _Toc442794824][bookmark: _Toc466890241][bookmark: _Toc488740509][bookmark: _Toc488740815][bookmark: _Toc488741123][bookmark: _Toc488741578][bookmark: _Toc494275653]PIEDĀVĀJUMA IESNIEGŠANAS KĀRTĪBA 

6.1. Pretendents iesniedz piedāvājumu tikai elektroniski Profilā līdz tajā noteiktā piedāvājumu iesniegšanas termiņam.
6.2. Ārpus Profila iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.
6.3. Ja no EIS uzturētāja (Valsts digitālās attīstības aģentūra) saņemts paziņojums par traucējumiem EIS darbībā, kā dēļ nav iespējams iesniegt piedāvājumus, Komisija pieņem lēmumu pagarināt piedāvājumu iesniegšanas termiņu un Profilā publicē informāciju par piedāvājumu iesniegšanas termiņa pagarināšanu.
6.4. Laikā no piedāvājumu saņemšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz Iepirkuma rezultātu paziņošanai Pasūtītājs nesniedz informāciju par vērtēšanas procesu. 
6.5. Piedāvājumus atver vienlaikus Profilā nekavējoties pēc piedāvājumu iesniegšanas termiņa beigām.

7. [bookmark: _Toc466890243][bookmark: _Toc488740511][bookmark: _Toc488740817][bookmark: _Toc488741125][bookmark: _Toc488741580][bookmark: _Toc494275655]PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS
7.1. Piedāvājumu vērtēšanu un izvēli Komisija veic slēgtās sēdēs bez Pretendentu un to pārstāvju klātbūtnes atbilstoši PIL un Nolikumā noteiktajam.
7.2. Piedāvājuma izvēles kritērijs saskaņā ar PIL 51.pantā paredzēto piedāvājuma izvēles kritēriju – saimnieciski visizdevīgākais piedāvājums, kurš ir ieguvis visaugstāko galīgo vērtējumu atbilstoši Nolikumā noteiktajiem vērtēšanas kritērijiem. 
7.3. Pretendenta atlases dokumentu atbilstības pārbaudi Komisija veiks tikai tam Pretendentam, kurš iesniedzis saimnieciski visizdevīgāko piedāvājumu un kuram būtu piešķiramas līguma slēgšanas tiesības.
7.4. Komisija pārbauda iesniegto piedāvājumu atbilstību Nolikumā noteiktajām prasībām šādos posmos:
7.4.1. piedāvājuma noformējuma pārbaude;
7.4.2. finanšu piedāvājumu pārbaude;
7.4.3. tehniskā piedāvājumu pārbaude;
7.4.4. saimnieciski izdevīgākā piedāvājuma noteikšana;
7.4.5. atbilstības pārbaude Pretendentu atlases prasībām.
7.5. Piedāvājuma noformējuma pārbaude:
7.5.1. Veicot Pretendenta piedāvājuma noformējuma pārbaudi, Komisija izvērtē:
7.5.1.1. vai piedāvājumā iekļauti visi Nolikumā minētie dokumenti;
!!! Šajā piedāvājumu vērtēšanas posmā Komisija nevērtē iesniegto dokumentu saturu un atbilstību Nolikuma prasībām, bet pārbauda, vai Nolikuma 3.1. punktā minētie dokumenti ir iesniegti un vai to formas atbilst Pasūtītāja izstrādātajām dokumentu formām.
7.5.1.2. vai piedāvājums sagatavots un noformēts atbilstoši Nolikumā noteiktajām piedāvājuma noformējuma prasībām un pieņem attiecīgu lēmumu.
7.6. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta noraidīšanai un piedāvājuma nevērtēšanai.
7.7. [bookmark: _Hlk155612757]Finanšu piedāvājumu pārbaude:
7.7.1. Vērtējot Pretendentu finanšu piedāvājumus, Komisija pārbauda, vai Pretendentu iesniegtie finanšu piedāvājumi atbilst Nolikumā izvirzītajām prasībām.
7.7.2. Finanšu piedāvājuma izvērtēšanas laikā Komisija pārbauda, vai piedāvājumā nav aritmētisku kļūdu, ja forma paredz vairāku cenu summēšanu vai citus aprēķinus. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
7.7.3. Ja Komisija konstatē, ka Pretendenta finanšu piedāvājums neatbilst kādai no Nolikumā noteiktajām prasībām, Komisija noraida attiecīgo Pretendentu un tā piedāvājumu tālāk nevērtē.
7.8. Tehniskā piedāvājumu pārbaude:
7.8.1. Vērtējot Pretendentu tehniskos piedāvājumus, Komisija pārbauda, vai Pretendentu tehniskie piedāvājumi atbilst Nolikumā izvirzītajām prasībām.
7.8.2. Ja tiks konstatēts, ka Pretendenta Tehniskais piedāvājums neatbilst Darba uzdevuma (Nolikuma 3.pielikums) prasībām, Komisija piedāvājumu tālāk neizskata un nevērtē, pieņemot argumentētu lēmumu par to.
7.9. Saimnieciski izdevīgākā piedāvājuma noteikšana:
7.9.1. Saimnieciski izdevīgākā piedāvājuma izvēles kritēriji un to skaitliskās vērtības:
	Nr.
	Vērtēšanas kritēriji
	Punktu piešķiršanas algoritms
	Maksimālais punktu skaits

	1.
	Piedāvātā cena būvniecības ieceres izstrādei (A)
	Maksimālais punktu skaits 70 (septiņdesmit) punkti, tiek piešķirts lētākajam piedāvājumam, bet pārējiem piedāvājumiem piešķiramie punkti tiek aprēķināti saskaņā ar formulu: A = (Xmin/Ypied )x P, kur
Xmin – zemākā piedāvātā cena, EUR bez PVN;
Ypied – vērtējamā piedāvājuma cena, EUR bez PVN; 
P – maksimālais punktu skaits.
	70

	2.
	Autoruzraudzības izmaksas
(B)
	Maksimālais punktu skaits 15 (piecpadsmit) punkti, tiek piešķirts lētākajam piedāvājumam, bet pārējiem piedāvājumiem piešķiramie punkti tiek aprēķināti saskaņā ar formulu: B = (Xmin/Ypied )x P, kur:
Xmin – zemākās piedāvātās izmaksas, EUR bez PVN;
Ypied – vērtējamā piedāvājuma izmaksas, EUR bez PVN; 
P – maksimālais punktu skaits.
	15

	3
	Pieredze
(C)
	C1 punkti tiek piešķirti: Būvniecības ieceres vadītājam, kuram iepriekšējo 5 (piecu) gadu laikā līdz piedāvājuma iesniegšanai ir atbildīgā būvniecības ieceres vadītāja pieredze ēku būvniecības ieceres vai projekta dokumentācijas izstrādē: 
1) vismaz 2 (divu) ēkām, kurām katras ēkas platība ir lielāka par 1000 m2 un katrai ēkai ir piešķirts vietējas vai valsts nozīmes arhitektūras pieminekļa statuss vai noteikts kultūrvēsturiski vērtīgas ēkas statuss– 10 punkti
2) 1 (vienas) ēkas, kuras platība ir lielāka par 1000 m2 un kura ir vietējas vai valsts nozīmes arhitektūras piemineklis vai noteikts kultūrvēsturiski vērtīgas ēkas statuss – 5 punkti
3) Ja Pretendents nav iesniedzis informāciju par iepriekš minēto prasību/prasības izpildi vai iesniedzis informāciju, bet tā objektīvi neapliecina attiecīgās prasības izpildi – 0 punkti
	15

	
	
	C2 punkti tiek piešķirti: Būvniecības ieceres vadītājam, kuram iepriekšējo 5 (piecu) gadu laikā līdz piedāvājuma iesniegšanai ir atbildīgā būvniecības ieceres vadītāja pieredze ēku būvniecības ieceres vai projekta autoruzraudzības veikšanā:
1) 1 (vienas) ēkas, kuras platība ir lielāka par 1000 m2 un kura ir vietējas vai valsts nozīmes arhitektūras piemineklis vai noteikts kultūrvēsturiski vērtīgas ēkas statuss– 5 punkti
2) Ja Pretendents nav iesniedzis informāciju par iepriekš minēto prasību/prasības izpildi vai iesniedzis informāciju, bet tā objektīvi neapliecina attiecīgās prasības izpildi – 0 punkti
	

	
	
	Maksimālais punktu skaits 15 (piecpadsmit) punkti, tiek noteikts pēc šādas formulas: C=C1+C2
	

	Kopā:
	Saimnieciski izdevīgākais piedāvājums tiek noteikts pēc šādas formulas: K=A(Cena)+B(Izmaksas)+C(Pieredze)
	100


7.9.2. Piedāvājumu salīdzināšanai un lēmuma par Līguma slēgšanas tiesību piešķiršanu pieņemšanai Komisija izmanto katra Pretendenta Iepirkumā iesniegtajā finanšu piedāvājumā norādīto kopējo vērtējamo cenu EUR bez PVN. 
7.9.3. Par saimnieciski izdevīgāko tiks atzīts piedāvājums, kurš ir ieguvis augstāko galīgo vērtējumu atbilstoši Nolikumā noteiktajiem vērtēšanas kritērijiem. Saimnieciski izdevīgākais piedāvājums tiek noteikts pēc šādas formulas: K=A+B+C
7.9.4. Ja vairākiem Pretendentiem iesniegtais kopējais piedāvājuma novērtējums ir vienāds, iepirkuma komisija izvēlas Pretendentu, kuram būtu piešķiramas līguma slēgšanas tiesības, šādā kārtībā:
7.9.4.1. Iepirkumu komisija izvēlas Pretendentu, kurš ieguvis vairāk punktu B kritērijā;
7.9.4.2. ja arī B kritērijā novērtējums ir vienāds, tad iepirkumu komisija izvēlas Pretendentu, kurš ieguvis vairāk punktu C kritērijā.
7.9.5. Ja piedāvājumu Iepirkumā iesniedzis viens Pretendents, kura piedāvājums atbilst Nolikuma prasībām, Pretendentu nevērtē atbilstoši norādītajiem saimnieciskā izdevīguma aprēķināšanas kritērijiem.
7.10.  Pretendentu atbilstības pārbaude Pretendentu atlases prasībām:
7.10.1. Pretendenta atlases dokumentu atbilstības pārbaudes laikā Pasūtītāja Iepirkuma komisija pārbauda Pretendenta atbilstību Nolikumā izvirzītajām prasībām. 
7.10.2. Komisija pārbaudi veic, pamatojoties uz Pretendenta iesniegtajiem dokumentiem un Pasūtītāja rīcībā esošo informāciju, t.sk. izmantojot publiskās datubāzes.
7.10.3. [bookmark: _Toc442794828][bookmark: _Toc466890248][bookmark: _Toc488740519][bookmark: _Toc488740825][bookmark: _Toc488741133][bookmark: _Toc488741588][bookmark: _Toc494275660]Ja Komisija konstatē, ka Pretendents neatbilst kādai no Nolikumā norādītajām atlases prasībām (Pretendenta piedāvājumā iesniegtie dokumenti un Pasūtītāja rīcībā esošā informācija neapliecina atbilstību izvirzītajām prasībām), Komisija piedāvājumu noraida un tālāk nevērtē, pieņemot argumentētu lēmumu par to.

8. IZSLĒGŠANAS NOTEIKUMU PĀRBAUDE

8.1. Pirms lēmuma par Līguma slēgšanas tiesību piešķiršanu attiecīgajam Pretendentam pieņemšanas, Komisija pārbauda, vai Pretendents, kuram atbilstoši Nolikumā noteiktajām prasībām un piedāvājuma izvēles kritērijam būtu piešķiramas Līguma slēgšanas tiesības, nav izslēdzams no turpmākas dalības Iepirkumā.

	Prasība
	Informācija/dokumenti pretendenta atbilstības izvērtēšanai

	8.2. Uz Pretendentu neattiecas PIL 42. panta otrās daļas 1., 2., 3., 4, 5., 6., 7., 10.,11., 12., 13. un 14. punktā noteiktie pretendentu izslēgšanas noteikumi.

!!! Atgādinām, ka saskaņā ar PIL 42. panta noteikumiem pretendentam nedrīkst būt likumā paredzētie nodokļu parādi: 
1) piedāvājumu iesniegšanas termiņa pēdējā dienā un 
2) dienā, kad komisija pieņems lēmumu par iespējamu līguma slēgšanas tiesību piešķiršanu.
PIL 42.panta otrajā daļā minētie izslēgšanas iemesli attiecas arī uz jebkuru no PIL 42.panta trešajā daļā minētajām personām.
	8.2.1. Pretendenta atbilstības izvērtēšanai Komisija iegūst informāciju normatīvajos aktos noteiktajā kārtībā, izmantojot tajos noteikto informācijas sistēmu vai citu Komisijai pieejamu informāciju, kas ir attiecināma uz izslēgšanas noteikumu pārbaudi.

	8.3. Uz Pretendentu nav attiecināmi Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētie attiecīgie pretendentu izslēgšanas noteikumi.
	8.3.1. Pasūtītājs informāciju pārbauda https://www.firmas.lv/  




8.4.  Pretendentu izslēgšanas noteikumu pārbaudi Komisija veic saskaņā ar PIL noteikto kārtību.
8.5. Ja Komisija konstatē, ka Apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši eiro), vai persona, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, atbilst kādam Nolikumā minētajam izslēgšanas noteikumam, tā pieprasīs, lai Pretendents nomaina attiecīgo personu. Ja Pretendents 10 (desmit) darbdienu laikā pēc pieprasījuma nosūtīšanas dienas neiesniedz dokumentus par jaunu Nolikumā noteiktajām prasībām atbilstošu Apakšuzņēmēju vai personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, Komisija izslēdz Pretendentu no dalības Iepirkumā.

9. APAKŠUZŅĒMĒJI UN PERSONAS UZ KURU SPĒJĀM BALSTĀS PRETENDENTS

9.1. Ja Pretendents Līguma izpildē plāno iesaistīt Apakšuzņēmēju, Pretendents attiecīgo Apakšuzņēmēju norāda pieteikumā atbilstoši veidlapai (Nolikuma 6. pielikums), kā arī norāda katram apakšuzņēmējam nododamo darbu vērtību procentos no Līguma kopējās cenas.
9.2. Apakšuzņēmēja sniedzamo pakalpojumu kopējo vērtību nosaka, ņemot vērā Apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem Apakšuzņēmējam ir izšķirošā ietekme vai kurai ir izšķirošā ietekme Apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā Apakšuzņēmējā.
9.3. Uz Pretendenta piedāvājumā norādīto Apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši eiro), un uz Pretendenta norādīto personu, uz kuras spējām Pretendents balstās, lai apliecinātu tā kvalifikācijas atbilstību Nolikumā noteiktajām prasībām, attiecas Nolikuma 8.2 punktā noteiktās prasības.

10.1. Komisija Līguma slēgšanas tiesības piešķir tam Pretendentam, kurš atzīts par atbilstošu Nolikumā noteiktajām prasībām, nav izslēdzams no dalības Iepirkumā, un kura piedāvājums ir izvēlēts saskaņā ar Nolikumā noteikto piedāvājuma izvēles kritēriju.
10.2. Pasūtītājs informē visus Pretendentus par pieņemto lēmumu attiecībā uz Iepirkuma rezultātiem triju darba dienu laikā, nosūtot informāciju elektroniski uz Pretendenta piedāvājumā norādīto elektroniskā pasta adresi, kā arī piecu darbdienu laikā Profilā nodrošina brīvu un tiešu elektronisku piekļuvi iepirkuma procedūras ziņojumam.

11. LĪGUMS

11.1. Līgums nosaka tiesiskās attiecības starp Pasūtītāju un Pretendentu attiecībā uz Iepirkuma priekšmetu. Līgumā atrunātas līdzēju savstarpējās tiesības un pienākumi, tai skaitā Līguma grozījumu iespējamie gadījumi, Pasūtītāja tiesības vienpusēji atkāpties no Līguma, kā arī citi noteikumi. 
11.2. Līguma projekta noteikumi attiecināmi uz visiem Pretendentiem vienlīdzīgi.
11.3. Pretendentam, kuram Iepirkumā piešķirtas līguma slēgšanas tiesības, Līgums jāparaksta 5 (piecu) darba dienu laikā no uzaicinājuma parakstīt Līgumu nosūtīšanas dienas, ko Pasūtītājs nosūta uz Pretendenta pieteikumā norādīto elektroniskā pasta adresi. Ja norādītajā termiņā minētais Pretendents neparaksta Līgumu un neiesniedz to Pasūtītājam, tas tiek uzskatīts par atteikumu slēgt Līgumu.
11.4. Ja izraudzītais Pretendents atsakās slēgt Līgumu ar Pasūtītāju, Komisijai ir tiesības pieņemt lēmumu slēgt Līgumu ar nākamo Pretendentu, kurš izvēlēts atbilstoši Nolikuma nosacījumiem, vai pieņemt lēmumu pārtraukt Iepirkumu, neizvēloties nevienu piedāvājumu. Ja arī nākamais izraudzītais Pretendents atsakās slēgt Līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.

12. NOSACĪJUMI IESNIEDZOT EIROPAS VIENOTO IEPIRKUMA PROCEDŪRAS DOKUMENTU

12.1. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016. gada 5. janvāra īstenošanas regulas Nr. 2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai EIS tīmekļa vietnē https://espd.eis.gov.lv/. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši eiro)  no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
12.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
12.3. Aizpildot Eiropas vienoto iepirkuma procedūras dokumentu pretendentam ir jāveic atzīme minētā dokumenta III daļas D sadaļā "Tikai valsts tiesību normās paredzētie izslēgšanas iemesli. Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās" (saistībā ar pirmo un otro daļu un PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā un Starptautisko un Latvijas Republikas nacionālo sankciju likuma 111. pantu).
12.4. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir Pasūtītāja rīcībā vai ir pieejama publiskās datubāzēs.

13.1. Komisijai ir tiesības:
13.1.1. izdarīt grozījumus Nolikumā;
13.1.2. noraidīt vai izslēgt Pretendenta piedāvājumu PIL un Nolikumā noteiktajos gadījumos un kārtībā;
13.1.3. Komisijai ir tiesības Pretendentu atlasi veikt tikai tam Pretendentam, kuram būtu piešķiramas Līguma slēgšanas tiesības;
13.1.4. pieaicināt Komisijas darbā ekspertu ar padomdevēja tiesībām. Eksperta vērtējums nav saistošs Komisijai;
13.1.5. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu vērtēšanai un izvēlei; 
13.1.6. ja Komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši Komisijas noteiktajām prasībām, Komisijai nav pienākums atkārtoti pieprasīt, lai tiek izskaidrota vai papildināta šajos dokumentos ietvertā informācija.
13.1.7. pieprasīt Pretendentam iesniegt dokumenta oriģinālu, ja Komisijai rodas šaubas par iesniegtā dokumenta kopijas autentiskumu;
13.1.8. pieņemt lēmumu piešķirt Līguma slēgšanas tiesības, izbeigt vai pārtraukt Iepirkumu;
13.1.9. veikt citas darbības saskaņā ar PIL, citiem normatīvajiem aktiem un Nolikumu.
13.2. Komisijai ir pienākums:
13.2.1. pēc ieinteresētā Piegādātāja pieprasījuma sniegt papildu informāciju par Nolikumu;
13.2.2. nodrošināt visiem ieinteresētajiem Piegādātājiem pieejamību informācijai par Nolikumu;
13.2.3. atlasīt Pretendentus un vērtēt to iesniegtos piedāvājumus saskaņā ar PIL un Nolikumu;
13.2.4. piedāvājumu izvērtēšanas laikā līdz Iepirkuma rezultātu paziņošanai nesniegt informāciju par piedāvājumu vērtēšanas procesu;
13.2.5. veikt citas darbības saskaņā ar PIL, citiem normatīvajiem aktiem un Nolikumu.

14.1. Pretendentam ir tiesības:
14.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
14.1.2. laikus pieprasīt papildu informāciju par Nolikumu, ievērojot Nolikuma nosacījumus;
14.1.3. veikt citas darbības saskaņā ar PIL, citiem normatīvajiem aktiem un Nolikumu.
14.2. Pretendentam ir pienākumi: 
14.2.1. sagatavot piedāvājumu atbilstoši Nolikuma noteikumiem, ievērojot Pasūtītāja norādījumus attiecībā uz Nolikumam pievienoto formu aizpildīšanu. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
14.2.2. iesniegt piedāvājumu atbilstoši Nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
14.2.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus;
14.2.4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
14.2.5. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju Profilā;
14.2.6. ne vēlāk kā piecu darba dienu laikā no Pasūtītāja paziņojuma saņemšanas vai paziņojumā noteiktajā termiņā iesniegt visus Pasūtītāja prasītos nepieciešamos dokumentus;
14.2.7. saņemot uzaicinājumu slēgt Līgumu, Pasūtītāja uzaicinājumā norādītajā termiņā noslēgt Līgumu;
14.2.8. veikt citas darbības saskaņā ar PIL, citiem normatīvajiem aktiem un Nolikumu. 

15.1. Iesniedzot piedāvājumu, Pretendents apliecina, ka ir iepazinies ar Pasūtītāja privātuma paziņojumu "SIA "Rīgas nami" un tās struktūrā esošo pasākumu centru privātuma paziņojums", kas ir izvietots Pasūtītāja interneta vietnē:  https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja tīmekļa vietnē.
15.2. Pasūtītājam un Pretendentam ir pienākums informēt tās personas, kuras personas dati (piemēram, kuras norādītas kā kontaktpersonas) tiek nodoti otrai pusei, par to, ka tās personas dati ir tikuši apstrādāti šādam nolūkam, kā arī informē par otras puses nosaukumu, kontaktinformāciju un mērķi, kādiem nodotie personas dati varētu tikt izmantoti.

16. KOMUNIKĀCIJA

16.1. Komisija saziņai ar Pretendentiem izmanto elektronisko pastu, nosūtot parakstītas vēstules (pieprasījumi, paziņojumi u.tml.) uz Pretendenta piedāvājumā norādīto elektroniskā pasta adresi. Pretendenti uzņemas atbildību par tādas elektroniskā pasta adreses norādīšanu, kurā tie varēs saņemt tiem adresētus sūtījumus.
16.2. Pretendenti saziņai ar Pasūtītāju izmanto Nolikuma 1.3. punktā norādīto kontaktinformāciju vai Profilu.

17. PIELIKUMI

	1.pielikums:
	Pieteikuma veidlapa.

	1.1. pielikums:
	Apliecinājumu par neatkarīgi izstrādātu piedāvājumu.

	2. pielikums:
	"Finanšu piedāvājums" veidlapa

	3.pielikums:
	Darba uzdevums (ar pielikumiem)

	4.pielikums:
	Līguma projekts 

	5.pielikums:
	Laika grafika veidlapa.

	6.pielikums:
	"Apakšuzņēmēja [..] apliecinājums" veidlapa.

	7.pielikums:
	"Speciālistu apliecinājums" veidlapa.

	8.pielikums:
9.pielikums
	"Civiltiesiskās atbildības apdrošināšanas apliecinājums" veidlapa.
"Objekta apsekošanas apliecinājums" veidlapa.

